Държавен вестник, бр. 49, 2002 г., стр. 63

Б Р О Й  49
Д Ъ Р Ж А В Е Н   В Е С Т Н И К
С Т Р .  63
Г л а в а  с е д м а
СЪХРАНЕНИЕ И ТРАНСПОРТ
Чл. 52. (1) Месните продукти се съхраняват
в помещенията по чл. 14, ал. 1, т. 1.
(2) Месните продукти, които не могат да се
съхраняват при стайна температура, се съхра-
няват в регистрирани хладилни складове.
(3) Месните продукти, които могат да се съх-
раняват при стайна температура, се съхраняват
в регистрирани складове със солидна конструк-
ция, лесни за почистване и дезинфекция.
(4) Изискванията по ал. 2 и 3 не се прилагат
за предприятията, които нямат индустриална
структура и капацитет на производство.
Чл. 53. (1) По време на транспортирането
месните продукти се превозват по начин, който
ги предпазва от неблагоприятно влияние или
замърсяване в зависимост от продължителност-
та и условията на транспортиране и използва-
ните транспортни средства.
(2) По време на транспортирането темпера-
турата на продуктите се поддържа постоянна.
Чл. 54. (1) По време на транспортирането
месните продукти се придружават от:
1. търговски документ, който съдържа вете-
ринарния регистрационен номер на предприя-
тието, в което са произведени месните продук-
ти, или кодовия номер на продукта;
2. ветеринарномедицинско свидетелство по
образец, утвърден от генералния директор на
Националната ветеринарномедицинска служба
(НВМС).
(2) Документът по ал. 1, т. 1 се съхранява от
получателя на продуктите най-малко една го-
дина и се представя при поискване от органите
на ДВСК.
Г л а в а  о с м а
КОНТРОЛ
Раздел I
Самоконтрол
Чл. 55. (1) Собственикът или ръководите-
лят на предприятието или центъра за преопа-
коване е длъжен да контролира всички етапи
на производството или преопаковането.
(2) Собствените проверки по ал. 1 се извър-
шват постоянно чрез:
1. определяне на критичните точки на про-
изводството;
2. установяване и прилагане на методите за
наблюдение и контрол на критичните точки;
3. вземане на проби за анализ за проверка на
методите за почистване и дезинфекция.
(3) Пробите по ал. 2, т. 3 се изпращат в лабо-
ратории, одобрени от министъра на земедели-
ето и горите.
(4) Собственикът на предприятието или опре-
делено от него лице води писмена документа-
ция относно информацията по ал. 2, която се
съхранява най-малко две години, а за продук-
тите по чл. 57—шест месеца след изтичане на
срока на минимална трайност на продукта.
(5) Определянето на критичните точки на
производството и установяването и прилагане-
то на методите за наблюдение и контрол на кри-
тичните точки се извършва съвместно с орга-
ните на ДВСК и ДСК.
Чл. 56. (1) Собствениците на предприятието
са длъжни да:
1. контролират поставянето на здравната
маркировка върху етикетите;
2. информират органите на ДВСК и ДСК за
резултатите от лабораторните изследвания, ко-
ито показват наличие на сериозен здравен риск;
3. изтеглят от пазара количеството продук-
ти, които са получени при еднакви технологич-
ни условия и при възникване на непосредствен
риск за здравето на хората.
(2) Продуктите по ал. 1, т. 3 трябва да оста-
нат под контрола на органите на ДВСК до уни-
щожаването, използването им за цели, различ-
ни от човешка консумация, или до преработка-
та им по указание на органите на ДВСК.
Чл. 57. За продуктите, които не могат да се
съхраняват при стайна температура, собстве-
никът или ръководителят на предприятието
или центъра за преопаковане е длъжен да по-
стави върху етикета на месните продукти ин-
формация за:
1. температурата, при която се транспорти-
рат и съхраняват продуктите;
2. срока на минималната трайност, а за микро-
биологично нетрайни продукти—и крайната
дата за консумация.
Чл. 58. (1) Собственикът или ръководите-
лят на предприятието трябва да въведе програ-
ма за обучение на персонала относно хигиенни-
те норми на производство, съобразена с произ-
водствената структура.
(2) Програма за обучение на персонала не се
изисква, когато лицето е удостоверило чрез
диплома, че има необходимата квалификация.
(3) Органите на ДВСК и ДСК участват в из-
готвянето и изпълнението на програмата по ал. 1.
Раздел II
Контрол от органите на ДВСК
Чл. 59. (1) При производството на месни
продукти органите на ДВСК:
1. извършват проверки на:
а) състоянието на чистотата на помещения-
та, оборудването и хигиената на персонала;
б) ефикасността на извършвания самоконт-
рол чрез проверка на резултатите и вземане на
проби;
в) микробиологичните и хигиенните норми
на продуктите от животински произход;
г) ефикасността на преработка на месните
продукти;
д) херметически затворените съдове чрез
внезапно вземане на проби;